钦定古今图书集成/明伦汇编/氏族典/第518卷 > 《凌迪知万姓统谱》 > 葛密
## 钦定古今图书集成/明伦汇编/氏族典/第518卷 > 《凌迪知万姓统谱》 > 葛密

按《宋史葛宫传》：“宫弟密亦以进士为光州推官。豪民
李新杀人，嫁其罪于邑民葛华，且用华之子为证。狱
具，密得其情，出之，法当赏，密白州使勿言。仕至太常
博士。天性恬靖，年五十，上章致仕，退居号草堂逸老，
年八十四乃终。平生为诗，慕李商隐，有西昆高致。”